વાયરલ મેસેજમાં લખવામાં આવે છે કે, આર્નોલ્ડ વર્ષ 2003થી 2010 સુધી કેલિફોર્નિયાના ગવર્નર પદે હતા ત્યારે તસવીરમાં દેખાય છે તે પોતાના સ્ટેચ્યુની સામે જ આવેલી હોટેલનું તેમણે ઉદઘાટન કર્યું હતું. ત્યારે હોટેલ સંચાલકોએ તેમની પ્રશસ્તિ કરતા એવું કહ્યું હતું કે, આપના માટે આ હોટેલના દરવાજા હંમેશા ખુલ્લા છે. તેમજ એક રૂમ તમારા માટે રિઝર્વડ રહેશે.' પરંતુ જ્યારે આર્નોલ્ડે ગવર્નર પદ છોડયું અને તે હોટેલમાં ગયા ત્યારે તમામ રૂમ બુક હતા. વ્યથિત થઈ ઉઠેલા આર્નોલ્ડ એક પાથરણું લઈ આવ્યા, અને હોટેલની સામે મુકાયેલા પોતાના જ સ્ટેચ્યુની નીચે સુઈ ગયા. અને લોકોને બતાવ્યું કે, પદ નથી ત્યારે હોટેલ સંચાલકો તેમનું વચન ભુલી ગયા.